CELEX: 32020D1550
Language: el
Date: 2020-10-23 00:00:00
Title: Εκτελεστική απόφαση (ΕΕ) 2020/1550 της Επιτροπής της 23ης Οκτωβρίου 2020 για τη θέσπιση του πολυετούς προγράμματος ελέγχων για την περίοδο 2021-2025 που πρέπει να διενεργούνται από εμπειρογνώμονες της Επιτροπής στα κράτη μέλη για την εξακρίβωση της εφαρμογής της νομοθεσίας της Ένωσης για την αγροδιατροφική αλυσίδα

26.10.2020   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 354/9
               
            
         ΕΚΤΕΛΕΣΤΙΚΗ ΑΠΟΦΑΣΗ (ΕΕ) 2020/1550 ΤΗΣ ΕΠΙΤΡΟΠΗΣ
         της 23ης Οκτωβρίου 2020
         για τη θέσπιση του πολυετούς προγράμματος ελέγχων για την περίοδο 2021-2025 που πρέπει να διενεργούνται από εμπειρογνώμονες της Επιτροπής στα κράτη μέλη για την εξακρίβωση της εφαρμογής της νομοθεσίας της Ένωσης για την αγροδιατροφική αλυσίδα
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (EE) 2017/625 του Ευρωπαϊκού Κοινοβουλίου και του Συμβουλίου, της 15ης Μαρτίου 2017, για τους επίσημους ελέγχους και τις άλλες επίσημες δραστηριότητες που διενεργούνται με σκοπό την εξασφάλιση της εφαρμογής της νομοθεσίας για τα τρόφιμα και τις ζωοτροφές και των κανόνων για την υγεία και την καλή μεταχείριση των ζώων, την υγεία των φυτών και τα φυτοπροστατευτικά προϊόντα, για την τροποποίηση των κανονισμών του Ευρωπαϊκού Κοινοβουλίου και του Συμβουλίου (ΕΚ) αριθ. 999/2001, (ΕΚ) αριθ. 396/2005, (ΕΚ) αριθ. 1069/2009, (ΕΚ) αριθ. 1107/2009, (ΕΕ) αριθ. 1151/2012, (EE) αριθ. 652/2014, (ΕΕ) 2016/429 και (ΕΕ) 2016/2031, των κανονισμών του Συμβουλίου (ΕΚ) αριθ. 1/2005 και (ΕΚ) αριθ. 1099/2009 και των οδηγιών του Συμβουλίου 98/58/ΕΚ, 1999/74/ΕΚ, 2007/43/ΕΚ, 2008/119/ΕΚ και 2008/120/ΕΚ και για την κατάργηση των κανονισμών του Ευρωπαϊκού Κοινοβουλίου και του Συμβουλίου (ΕΚ) αριθ. 854/2004 και (ΕΚ) αριθ. 882/2004, των οδηγιών του Συμβουλίου 89/608/ΕΟΚ, 89/662/ΕΟΚ, 90/425/ΕΟΚ, 91/496/ΕΟΚ, 96/23/ΕΚ, 96/93/ΕΚ και 97/78/ΕΚ και της απόφασης 92/438/ΕΟΚ του Συμβουλίου (κανονισμός για τους επίσημους ελέγχους) (1), και ιδίως το άρθρο 118 παράγραφος 1 στοιχείο α),
         Εκτιμώντας τα ακόλουθα:
         
                     (1)
                  
                  
                     Η αρμοδιότητα για την επιβολή της νομοθεσίας της Ένωσης για την αγροδιατροφική αλυσίδα ανήκει στα κράτη μέλη, οι αρμόδιες αρχές των οποίων παρακολουθούν και εξακριβώνουν, με την οργάνωση επίσημων ελέγχων, ότι οι σχετικές απαιτήσεις της Ένωσης αποτελούν αντικείμενο αποτελεσματικής συμμόρφωσης και επιβολής. Παράλληλα με την εν λόγω παρακολούθηση και εξακρίβωση, το άρθρο 116 του κανονισμού (ΕΕ) 2017/625 απαιτεί από τους εμπειρογνώμονες της Επιτροπής να διενεργούν ελέγχους, συμπεριλαμβανομένων λογιστικών ελέγχων, στα κράτη μέλη για την εξακρίβωση της εφαρμογής της νομοθεσίας της Ένωσης. Οι εν λόγω έλεγχοι της Επιτροπής θα πρέπει να διενεργούνται για την ασφάλεια των τροφίμων και των ζωοτροφών, την υγεία και την καλή μεταχείριση των ζώων, την υγεία των φυτών, τα φυτοπροστατευτικά προϊόντα καθώς και για τη λειτουργία των εθνικών συστημάτων ελέγχου και τις αρμόδιες αρχές που τους διενεργούν, λαμβάνοντας υπόψη τις συνέργειες με τις ρυθμίσεις ελέγχου στο πλαίσιο της κοινής γεωργικής πολιτικής.
                  
               
                     (2)
                  
                  
                     Η Επιτροπή έχει καταρτίσει πολυετές πρόγραμμα ελέγχων για την περίοδο 2021-2025, το οποίο εναρμονίζεται με τη θητεία της Επιτροπής και αντικατοπτρίζει τις προτεραιότητές της. Οι έλεγχοι αυτοί διενεργούνται από τους εμπειρογνώμονες της Επιτροπής στα κράτη μέλη για την εξακρίβωση της εφαρμογής της νομοθεσίας στους προαναφερόμενους τομείς. Για την ιεράρχηση των προτεραιοτήτων χρησιμοποιήθηκαν διάφορα κριτήρια, μεταξύ άλλων, οι κίνδυνοι που εντοπίστηκαν για τους καταναλωτές, τα ζώα ή τα φυτά, οι προηγούμενες επιδόσεις των κρατών μελών στον εκάστοτε τομέα, ο όγκος παραγωγής, οι πληροφορίες από σχετικές πηγές (π.χ. Ευρωπαϊκή Αρχή για την Ασφάλεια των Τροφίμων) και από το σύστημα διαχείρισης πληροφοριών για τους επίσημους ελέγχους (IMSOC) και τα επιμέρους στοιχεία του συστήματος.
                  
               
                     (3)
                  
                  
                     Το εν λόγω πολυετές πρόγραμμα ελέγχων συμβάλλει στον τομέα προτεραιότητας της Επιτροπής «Ευρωπαϊκή πράσινη συμφωνία (2)» και στη στρατηγική «Από το αγρόκτημα στο πιάτο· μια στρατηγική για ένα δίκαιο, υγιές και φιλικό προς το περιβάλλον σύστημα τροφίμων» (3). Συμβάλλει επίσης στην παρακολούθηση της κοινής γεωργικής πολιτικής σύμφωνα με τους κανόνες πολλαπλής συμμόρφωσης που ορίζονται στον κανονισμό (ΕΕ) αριθ. 1306/2013 του Ευρωπαϊκού Κοινοβουλίου και του Συμβουλίου (4). Οι έλεγχοι που προβλέπονται στο πολυετές πρόγραμμα ελέγχων επιτρέπουν στην Επιτροπή να εκπληρώνει τις νομικές υποχρεώσεις της όσον αφορά την εποπτεία της εφαρμογής του δικαίου της Ένωσης, εξακριβώνοντας ότι οι επίσημοι έλεγχοι στα κράτη μέλη στους σχετικούς τομείς είναι σύμφωνοι με τη νομοθεσία της Ένωσης,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Το πολυετές πρόγραμμα ελέγχων για την περίοδο 2021-2025 που πρέπει να διενεργούνται από εμπειρογνώμονες της Επιτροπής στα κράτη μέλη, όπως προβλέπεται στο άρθρο 116 παράγραφος 1 του κανονισμού (ΕΕ) 2017/625, παρατίθεται στο παράρτημα.
         
         
            Άρθρο 2
            Η παρούσα απόφαση αρχίζει να ισχύει την εικοστή ημέρα από τη δημοσίευσή της στην Επίσημη Εφημερίδα της Ευρωπαϊκής Ένωσης.
         
         
            Βρυξέλλες, 23 Οκτωβρίου 2020.
            
               
                  Για την Επιτροπή
               
               
                  Η Πρόεδρος
               
               Ursula VON DER LEYEN
            
         
         
            (1)  ΕΕ L 95 της 7.4.2017, σ. 1.
         
            (2)  COM (2019) 640 final.
         
            (3)  COM (2020) 381 final.
         
            (4)  Κανονισμός (EE) αριθ. 1306/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, σχετικά με τη χρηματοδότηση, τη διαχείριση και την παρακολούθηση της κοινής γεωργικής πολιτικής και την κατάργηση των κανονισμών (ΕΟΚ) αριθ. 352/78, (ΕΚ) αριθ. 165/94, (ΕΚ) αριθ. 2799/98, (ΕΚ) αριθ. 814/2000, (ΕΚ) αριθ. 1290/2005 και (ΕΚ) αριθ. 485/2008 του Συμβουλίου (ΕΕ L 347 της 20.12.2013, σ. 549).
      
      
         
            ΠΑΡΑΡΤΗΜΑ
            Το παρόν παράρτημα καθορίζει το πρόγραμμα ελέγχων που πρέπει να διενεργηθούν από εμπειρογνώμονες της Επιτροπής στα κράτη μέλη στους τομείς που καλύπτονται από τον κανονισμό (ΕΕ) 2017/625 για την περίοδο 2021-2025.
            Για την εν λόγω περίοδο η Επιτροπή προσδιόρισε ορισμένους τομείς προτεραιότητας όσον αφορά την ασφάλεια των τροφίμων και των ζωοτροφών, την ποιότητα των τροφίμων, την υγεία και την καλή μεταχείριση των ζώων, την υγεία των φυτών, τα φυτοπροστατευτικά προϊόντα και την λειτουργία των εθνικών συστημάτων ελέγχου και των αρμόδιων αρχών.
            Οι έλεγχοι της Επιτροπής καλύπτουν όλα τα κράτη μέλη σε καθέναν από τους τομείς προτεραιότητας. Τα ειδικά θέματα που καλύπτονται από τους επιμέρους ελέγχους προσαρμόζονται στην κατάσταση που επικρατεί σε κάθε κράτος μέλος.
            Οι εμπειρογνώμονες της Επιτροπής διενεργούν ελέγχους, συμπεριλαμβανομένων επιτόπιων εξακριβώσεων, λογιστικών ελέγχων και αναλύσεων βάσει εγγράφων σύμφωνα με το άρθρο 116 του κανονισμού (ΕΕ) 2017/625.
            Το πολυετές πρόγραμμα ελέγχων της Επιτροπής στα κράτη μέλη για την περίοδο 2021-2025 με σκοπό την εξακρίβωση της εφαρμογής των κανόνων στους τομείς που καλύπτονται από το άρθρο 1 παράγραφος 2 του κανονισμού (ΕΕ) 2017/625 καλύπτει και άλλους τομείς που προβλέπονται στον εν λόγω κανονισμό, όπως η απάτη και οι έλεγχοι των εισαγωγών. Το πρόγραμμα παρατίθεται στα κεφάλαια 1-10 (κατανεμημένο ανά τομέα και ειδικό στόχο) και στο κεφάλαιο 11 (κατανεμημένο ανά έτος) του παρόντος παραρτήματος.
            1.   Ασφάλεια των τροφίμων και των ζωοτροφών
            
            
                        Τομέας προτεραιότητας
                     
                     
                        Ειδικοί στόχοι
                     
                  
                        
                           Τρόφιμα ζωικής προέλευσης
                        
                        
                           (π.χ. ασφάλεια του κρέατος θηλαστικών και πτηνών και των προϊόντων τους, του γάλακτος και των προϊόντων του, των αλιευτικών προϊόντων και υγιεινή όσον αφορά την παραγωγή ζώντων δίθυρων μαλακίων)
                        
                     
                     
                        Εξακρίβωση της συμμόρφωσης των κρατών μελών με την εφαρμοστέα ενωσιακή νομοθεσία για την ασφάλεια των τροφίμων που διέπει την παραγωγή και τη διάθεση στην αγορά τροφίμων ζωικής προέλευσης (που καλύπτει επίσης την ιχνηλασιμότητα και την επισήμανση, συμπεριλαμβανομένων των γενετικώς τροποποιημένων οργανισμών), με ιδιαίτερη έμφαση στο κρέας θηλαστικών και πτηνών και στα προϊόντα τους, στο γάλα και στα προϊόντα του, στα αλιευτικά προϊόντα και στα ζώντα δίθυρα μαλάκια, και διενέργεια σχετικών επίσημων ελέγχων.
                     
                  
                        
                           Τροφιμογενείς ζωονόσοι
                        
                        
                           (π.χ. σαλμονέλα)
                        
                     
                     
                        Εξακρίβωση της συμμόρφωσης των κρατών μελών με την εφαρμοστέα ενωσιακή νομοθεσία που διέπει τον έλεγχο των τροφιμογενών ζωονόσων, με ιδιαίτερη έμφαση στο επίπεδο εφαρμογής και αποτελεσματικότητας των εθνικών κτηνιατρικών προγραμμάτων που συγχρηματοδοτούνται από την Επιτροπή, και διενέργεια σχετικών επίσημων ελέγχων.
                     
                  
                        
                           Τρόφιμα μη ζωικής προέλευσης
                        
                        
                           (π.χ. ασφάλεια των οπωροκηπευτικών, των βοτάνων, των μπαχαρικών και των φύτρων)
                        
                     
                     
                        Εξακρίβωση της συμμόρφωσης των κρατών μελών με την εφαρμοστέα ενωσιακή νομοθεσία για την ασφάλεια των τροφίμων που διέπει την παραγωγή και τη διάθεση στην αγορά τροφίμων μη ζωικής προέλευσης (που καλύπτει επίσης την ιχνηλασιμότητα και την επισήμανση, συμπεριλαμβανομένων των γενετικώς τροποποιημένων οργανισμών), με ιδιαίτερη έμφαση στη μικροβιολογική ασφάλεια, και διενέργεια σχετικών επίσημων ελέγχων.
                     
                  
                        
                           Κατάλοιπα σε ζώντα ζώα και τρόφιμα ζωικής προέλευσης
                        
                        
                           (κατάλοιπα κτηνιατρικών φαρμάκων, φυτοφαρμάκων και μολύνουσες ουσίες)
                        
                     
                     
                        Εξακρίβωση της συμμόρφωσης των κρατών μελών με την εφαρμοστέα ενωσιακή νομοθεσία που διέπει τα κατάλοιπα κτηνιατρικών φαρμάκων, φυτοφαρμάκων και μολυνουσών ουσιών σε ζώντα ζώα και τρόφιμα ζωικής προέλευσης.
                        Εξακρίβωση ότι τα σχέδια επιτήρησης καταλοίπων που υποβάλλουν τα κράτη μέλη συμμορφώνονται με τις απαιτήσεις που ορίζονται στη σχετική νομοθεσία της Ένωσης.
                     
                  
                        
                           Μολύνουσες ουσίες σε τρόφιμα μη ζωικής προέλευσης
                        
                        
                           (π.χ. μυκοτοξίνες)
                        
                     
                     
                        Εξακρίβωση, με βάση τα πολυετή εθνικά σχέδια ελέγχου των κρατών μελών και τις σχετικές εκθέσεις, ότι οι επίσημοι έλεγχοι για τις μολύνουσες ουσίες σε τρόφιμα μη ζωικής προέλευσης συμμορφώνονται με τις απαιτήσεις που ορίζονται στη σχετική εφαρμοστέα νομοθεσία της Ένωσης.
                     
                  2.   Ζωοτροφές και ασφάλεια των ζωοτροφών
            
            
                        Τομέας προτεραιότητας
                     
                     
                        Ειδικοί στόχοι
                     
                  
                        
                           Γενική υγιεινή των ζωοτροφών
                        
                        
                           (υγιεινή των ζωοτροφών, έγκριση και καταχώριση των εγκαταστάσεων, ιχνηλασιμότητα, επισήμανση και μολύνουσες ουσίες)
                        
                     
                     
                        Εξακρίβωση της συμμόρφωσης των κρατών μελών με την εφαρμοστέα ενωσιακή νομοθεσία που διέπει την υγιεινή των ζωοτροφών (με ιδιαίτερη έμφαση στην υγιεινή των ζωοτροφών, την έγκριση και την καταχώριση των εγκαταστάσεων, τις μολύνουσες ουσίες, την ιχνηλασιμότητα και την επισήμανση, συμπεριλαμβανομένων των γενετικώς τροποποιημένων οργανισμών) και διενέργεια σχετικών επίσημων ελέγχων.
                     
                  
                        
                           Φαρμακούχες ζωοτροφές
                        
                     
                     
                        Εξακρίβωση της συμμόρφωσης των κρατών μελών με τις ενωσιακές νομικές απαιτήσεις που διέπουν την παραγωγή φαρμακούχων ζωοτροφών, οι οποίες εφαρμόζονται από τον Ιανουάριο του 2022.
                     
                  
                        
                           Ζωικά υποπροϊόντα και παράγωγα προϊόντα
                        
                        
                           (τομέας κρέατος, μονάδες μεταποίησης)
                        
                     
                     
                        Εξακρίβωση της συμμόρφωσης των κρατών μελών με την εφαρμοστέα ενωσιακή νομοθεσία που διέπει τον χειρισμό, τη χρήση και τη διάθεση ζωικών υποπροϊόντων και παράγωγων προϊόντων που παράγονται στην Ένωση ή διατίθενται στην αγορά της Ένωσης και διενέργεια σχετικών επίσημων ελέγχων, με ιδιαίτερη έμφαση στον τομέα του κρέατος και στις μονάδες μεταποίησης.
                     
                  3.   Υγεία των ζώων
            
            
                        Τομέας προτεραιότητας
                     
                     
                        Ειδικοί στόχοι
                     
                  
                        
                           Ενεργές επιζωοτίες
                        
                        
                           (π.χ. αφρικανική πανώλη των χοίρων, υψηλής παθογονικότητας γρίπη των πτηνών)
                        
                     
                     
                        Εξακρίβωση της συμμόρφωσης των κρατών μελών με την εφαρμοστέα ενωσιακή νομοθεσία που διέπει τον έλεγχο των κυριότερων ενεργών νόσων των ζώων, όπως η αφρικανική πανώλη των χοίρων και η υψηλής παθογονικότητας γρίπη των πτηνών, και διενέργεια σχετικών επίσημων ελέγχων.
                     
                  
                        
                           Μη τροφιμογενείς ζωονόσοι
                        
                        
                           (π.χ. λύσσα)
                        
                     
                     
                        Εξακρίβωση της συμμόρφωσης των κρατών μελών με την εφαρμοστέα ενωσιακή νομοθεσία που διέπει τον έλεγχο των μη τροφιμογενών ζωονόσων, με ιδιαίτερη έμφαση στον βαθμό εφαρμογής και αποτελεσματικότητας των εθνικών κτηνιατρικών προγραμμάτων που συγχρηματοδοτούνται από την Επιτροπή, και διενέργεια σχετικών επίσημων ελέγχων.
                     
                  
                        
                           Ενζωοτίες
                        
                        
                           (π.χ. φυματίωση, βρουκέλλωση)
                        
                     
                     
                        Εξακρίβωση της συμμόρφωσης των κρατών μελών με την εφαρμοστέα ενωσιακή νομοθεσία που διέπει τον έλεγχο των ενζωοτιών, με ιδιαίτερη έμφαση στον βαθμό εφαρμογής και αποτελεσματικότητας των εθνικών κτηνιατρικών προγραμμάτων που συγχρηματοδοτούνται από την Επιτροπή, και διενέργεια σχετικών επίσημων ελέγχων.
                     
                  
                        
                           Ετοιμότητα και πρόληψη
                        
                        
                           (σχεδιασμός αντιμετώπισης έκτακτων καταστάσεων)
                        
                     
                     
                        Εξακρίβωση της συμμόρφωσης των κρατών μελών με την εφαρμοστέα ενωσιακή νομοθεσία που διέπει την ετοιμότητα αντιμετώπισης πολλαπλών εστιών επιζωοτιών και διενέργεια σχετικών επίσημων ελέγχων.
                     
                  4.   Καλή μεταχείριση των ζώων
            
            
                        Τομέας προτεραιότητας
                     
                     
                        Ειδικοί στόχοι
                     
                  
                        
                           Μεταφορά
                        
                        
                           (ακατάλληλα ζώα, πλοία μεταφοράς ζώων, μη απογαλακτισμένοι μόσχοι, σημεία ελέγχου που χρησιμοποιούνται για τη διαμετακόμιση ζώων)
                        
                     
                     
                        Εξακρίβωση της συμμόρφωσης των κρατών μελών με την εφαρμοστέα ενωσιακή νομοθεσία που διέπει την καλή μεταχείριση των ζώων κατά τη μεταφορά, με ιδιαίτερη έμφαση στα ακατάλληλα ζώα, στα πλοία μεταφοράς ζώων, στους μη απογαλακτισμένους μόσχους και στα σημεία ελέγχου που χρησιμοποιούνται για τη διαμετακόμιση ζώων, και διενέργεια σχετικών επίσημων ελέγχων.
                     
                  
                        
                           Στην κτηνοτροφική εκμετάλλευση
                        
                        
                           (όρνιθες ωοπαραγωγής)
                        
                     
                     
                        Εξακρίβωση της συμμόρφωσης των κρατών μελών με την εφαρμοστέα ενωσιακή νομοθεσία που διέπει την καλή μεταχείριση των ορνίθων ωοπαραγωγής κατά την εκτροφή τους και διενέργεια σχετικών επίσημων ελέγχων.
                     
                  
                        
                           Σφαγή
                        
                        
                           (μηρυκαστικά, πουλερικά)
                        
                     
                     
                        Εξακρίβωση της συμμόρφωσης των κρατών μελών με την εφαρμοστέα ενωσιακή νομοθεσία που διέπει την καλή μεταχείριση των μηρυκαστικών και των πουλερικών κατά τη σφαγή και διενέργεια σχετικών επίσημων ελέγχων.
                     
                  5.   Υγεία των φυτών
            
            
                        Τομέας προτεραιότητας
                     
                     
                        Ειδικοί στόχοι
                     
                  
                        
                           Εστίες επιβλαβών για τα φυτά οργανισμών
                        
                        
                           (που συνιστούν σημαντική απειλή)
                        
                     
                     
                        Εξακρίβωση της συμμόρφωσης των κρατών μελών με την εφαρμοστέα ενωσιακή νομοθεσία που διέπει τον έλεγχο των επιβλαβών για τα φυτά οργανισμών που εντοπίζονται στην επικράτεια της Ένωσης, με ιδιαίτερη έμφαση στους επιβλαβείς οργανισμούς που συνιστούν σημαντική απειλή, για παράδειγμα, xylella fastidiosa, ιός της καστανής ρυτίδωσης των καρπών τομάτας, νηματώδης σκώληκας των κωνοφόρων, σκαθάρια του γένους Anoplophora, ψύλλες του γένους Trioza και άλλοι επιβλαβείς οργανισμοί που προσδιορίζονται ως προτεραιότητα, και διενέργεια σχετικών επίσημων ελέγχων.
                     
                  
                        
                           Ετοιμότητα και πρόληψη
                        
                        
                           (σχεδιασμός αντιμετώπισης έκτακτων καταστάσεων)
                        
                     
                     
                        Εξακρίβωση της συμμόρφωσης των κρατών μελών με την εφαρμοστέα ενωσιακή νομοθεσία που διέπει την κατάρτιση και την επικαιροποίηση των σχεδίων για την αντιμετώπιση έκτακτων καταστάσεων σχετικά με την υγεία των φυτών.
                     
                  
                        
                           Διακίνηση φυτών, φυτικών προϊόντων και άλλων αντικειμένων εντός της Ένωσης
                        
                        
                           (φυτοϋγειονομικά διαβατήρια)
                        
                     
                     
                        Εξακρίβωση της συμμόρφωσης των κρατών μελών με την εφαρμοστέα φυτοϋγειονομική νομοθεσία της Ένωσης που διέπει τη διακίνηση φυτών, φυτικών προϊόντων και άλλων αντικειμένων εντός της Ένωσης, με ιδιαίτερη έμφαση στα φυτοϋγειονομικά διαβατήρια, και διενέργεια σχετικών επίσημων ελέγχων.
                     
                  6.   Διάθεση στην αγορά και χρήση φυτοπροστατευτικών προϊόντων και βιώσιμη χρήση φυτοφαρμάκων
            
            
                        Τομέας προτεραιότητας
                     
                     
                        Ειδικοί στόχοι
                     
                  
                        
                           Φυτοπροστατευτικά προϊόντα
                        
                        
                           (αδειοδότηση, διάθεση στην αγορά και χρήση φυτοφαρμάκων, κατάλοιπα φυτοφαρμάκων)
                        
                     
                     
                        Εξακρίβωση της συμμόρφωσης των κρατών μελών με την εφαρμοστέα ενωσιακή νομοθεσία που διέπει την αδειοδότηση, τη διάθεση στην αγορά και τη χρήση φυτοφαρμάκων και τα κατάλοιπα φυτοφαρμάκων, και διενέργεια σχετικών επίσημων ελέγχων.
                     
                  
                        
                           Ορθολογική χρήση των φυτοφαρμάκων
                        
                     
                     
                        Εξακρίβωση της συμμόρφωσης των κρατών μελών με την εφαρμοστέα ενωσιακή νομοθεσία που διέπει την ορθολογική χρήση των φυτοφαρμάκων και διενέργεια σχετικών επίσημων ελέγχων.
                     
                  7.   Ποιότητα των τροφίμων
            
            
                        Τομέας προτεραιότητας
                     
                     
                        Ειδικοί στόχοι
                     
                  
                        
                           Βιολογική καλλιέργεια
                        
                     
                     
                        Εξακρίβωση της συμμόρφωσης των κρατών μελών με την εφαρμοστέα ενωσιακή νομοθεσία που διέπει την παραγωγή και επισήμανση βιολογικών προϊόντων (συμπεριλαμβανομένης της ιχνηλασιμότητας των γενετικώς τροποποιημένων οργανισμών) και διενέργεια σχετικών επίσημων ελέγχων.
                     
                  
                        
                           Γεωγραφικές ενδείξεις
                        
                     
                     
                        Εξακρίβωση της συμμόρφωσης των κρατών μελών με την εφαρμοστέα ενωσιακή νομοθεσία που διέπει την παραγωγή και την επισήμανση των γεωγραφικών ενδείξεων [προστατευόμενη ονομασία προέλευσης (ΠΟΠ), προστατευόμενη γεωγραφική ένδειξη (ΠΓΕ) και εγγυημένο παραδοσιακό ιδιότυπο προϊόν (ΕΠΙΠ)] και διενέργεια σχετικών επίσημων ελέγχων.
                     
                  8.   Είσοδος στην Ένωση ζώων και αγαθών από τρίτες χώρες
            
            
                        Τομέας προτεραιότητας
                     
                     
                        Ειδικοί στόχοι
                     
                  
                        
                           Επίσημοι έλεγχοι σε ζώα και αγαθά
                        
                     
                     
                        Εξακρίβωση ότι τα κράτη μέλη τηρούν τις υποχρεώσεις τους όσον αφορά τη διενέργεια επίσημων ελέγχων στα ζώα και στα αγαθά που εισέρχονται στην Ένωση από τρίτες χώρες.
                        Εξακρίβωση ότι τα ζώα και τα αγαθά που εισέρχονται στην Ένωση από τρίτες χώρες συμμορφώνονται με τις εφαρμοστέες γενικές και ειδικές απαιτήσεις της Ένωσης για την είσοδο στην Ένωση.
                        Θα δοθεί ιδιαίτερη έμφαση στους κανόνες που θεσπίζονται με τον κανονισμό (ΕΕ) 2017/625 και στις σχετικές κατ’ εξουσιοδότηση και εκτελεστικές πράξεις.
                     
                  
                        
                           Συμμόρφωση των συνοριακών σταθμών ελέγχου
                        
                     
                     
                        Εξακρίβωση ότι οι συνοριακοί σταθμοί ελέγχου που προτείνονται για ορισμό από τα κράτη μέλη συμμορφώνονται με τις ελάχιστες απαιτήσεις για τους συνοριακούς σταθμούς ελέγχου, συμπεριλαμβανομένων των κέντρων επιθεώρησης, που ορίζονται στην εφαρμοστέα νομοθεσία της Ένωσης πριν από τον ορισμό των εν λόγω σταθμών.
                        Εξακρίβωση ότι οι συνοριακοί σταθμοί ελέγχου, τα καθορισμένα σημεία εισόδου, τα σημεία εισόδου και τα πρώτα σημεία εισόδου που έχουν οριστεί εκ νέου σύμφωνα με το άρθρο 61 παράγραφος 2 του κανονισμού (ΕΕ) 2017/625 συμμορφώνονται με τις εφαρμοστέες ελάχιστες απαιτήσεις.
                        Εξακρίβωση ότι τα σημεία ελέγχου πλην των συνοριακών σταθμών ελέγχου, που αναφέρονται στο άρθρο 53 παράγραφος 1 στοιχείο α) του κανονισμού (ΕΕ) 2017/625, συμμορφώνονται με τις εφαρμοστέες ελάχιστες απαιτήσεις.
                     
                  
                        
                           Επίσημοι φυτοϋγειονομικοί έλεγχοι
                        
                     
                     
                        Εξακρίβωση ότι τα κράτη μέλη τηρούν τις υποχρεώσεις τους όσον αφορά τη διενέργεια επίσημων φυτοϋγειονομικών ελέγχων στα φυτά, στα φυτικά προϊόντα και άλλα αντικείμενα που εισέρχονται στην Ένωση από τρίτες χώρες.
                        Παροχή διαβεβαίωσης ότι τα φυτά, τα φυτικά προϊόντα και άλλα αντικείμενα που εισέρχονται στην Ένωση από τρίτες χώρες συμμορφώνονται με την εφαρμοστέα φυτοϋγειονομική νομοθεσία της Ένωσης για την είσοδο στην Ένωση.
                     
                  9.   Μικροβιακή αντοχή
            
            
                        Τομέας προτεραιότητας
                     
                     
                        Ειδικοί στόχοι
                     
                  
                        
                           Παρακολούθηση της μικροβιακής αντοχής των ζωονοσογόνων και συμβιωτικών βακτηρίων
                        
                     
                     
                        Εξακρίβωση της συμμόρφωσης των κρατών μελών με τη νομοθεσία που διέπει την παρακολούθηση της μικροβιακής αντοχής των ζωονοσογόνων και συμβιωτικών βακτηρίων και, με τον τρόπο αυτό, συμβολή στην πλήρη εφαρμογή του ευρωπαϊκού σχεδίου δράσης κατά της μικροβιακής αντοχής (ΜΑ) στο πλαίσιο της προσέγγισης «Μία υγεία» του 2017 (1).
                     
                  10.   Γενικές πτυχές της αγροδιατροφικής αλυσίδας
            
            
                        Τομέας προτεραιότητας
                     
                     
                        Ειδικοί στόχοι
                     
                  
                        
                           Απάτη
                        
                     
                     
                        Εξακρίβωση της συμμόρφωσης των κρατών μελών με την εφαρμοστέα νομοθεσία της Ένωσης που διέπει τον εντοπισμό και την παρακολούθηση δόλιων ή παραπλανητικών πρακτικών σε ολόκληρη την αγροδιατροφική αλυσίδα και διενέργεια σχετικών επίσημων ελέγχων.
                     
                  
                        
                           Συνέχεια που δίνεται στις συστάσεις ελέγχου
                        
                        
                           (σε τομεακό και γενικό επίπεδο)
                        
                     
                     
                        Εξακρίβωση ότι τα κράτη μέλη λαμβάνουν τα κατάλληλα μέτρα παρακολούθησης για την αντιμετώπιση τυχόν ειδικών ή συστηματικών ελλείψεων που εντοπίζονται από τους ελέγχους της Επιτροπής.
                     
                  
                        
                           Έλεγχος εξαγωγών
                        
                     
                     
                        Εξακρίβωση όσον αφορά την εφαρμογή των απαιτήσεων πιστοποίησης για τις εξαγωγές κατά τους επίσημους ελέγχους των κρατών μελών.
                     
                  11.   Πολυετές πρόγραμμα ελέγχου για την περίοδο 2021-2025 κατανεμημένο ανά έτος
            
            
                        Περιοχή
                     
                     
                        Τομέας προτεραιότητας
                     
                     
                        2021
                     
                     
                        2022
                     
                     
                        2023
                     
                     
                        2024
                     
                     
                        2025
                     
                  
                        
                           Τρόφιμα και ασφάλεια των τροφίμων
                        
                     
                     
                        
                           Τρόφιμα ζωικής προέλευσης
                        
                     
                     
                        
                           Ασφάλεια του κρέατος θηλαστικών και πτηνών και των προϊόντων τους, του γάλακτος και των προϊόντων του, των αλιευτικών προϊόντων και των ζώντων δίθυρων μαλακίων
                        
                     
                  
                        
                           Τροφιμογενείς ζωονόσοι
                        
                     
                     
                        
                           Ζωονόσοι προτεραιότητας
                        
                        (π.χ.: Σαλμονέλα)
                     
                  
                        
                           Τρόφιμα μη ζωικής προέλευσης
                        
                     
                     
                        
                           Ασφάλεια των οπωροκηπευτικών, των βοτάνων, των μπαχαρικών και των φύτρων
                        
                     
                  
                        
                           Κατάλοιπα
                        
                     
                     
                        
                           Κατάλοιπα σε ζώντα ζώα και τρόφιμα ζωικής προέλευσης
                        
                     
                  
                        
                           Μολύνουσες ουσίες
                        
                     
                     
                        
                           Μολύνουσες ουσίες σε τρόφιμα μη ζωικής προέλευσης
                        
                     
                  
                        
                           Ζωοτροφές και ασφάλεια των ζωοτροφών
                        
                     
                     
                        
                           Ασφάλεια ζωοτροφών
                        
                     
                     
                        
                           Γενική υγιεινή των ζωοτροφών
                        
                     
                     
                         
                     
                  
                         
                     
                     
                        
                           Φαρμακούχες ζωοτροφές
                        
                     
                  
                        
                           Ζωικά υποπροϊόντα και παράγωγα προϊόντα
                        
                     
                     
                         
                     
                  
                        
                           Υγεία των ζώων
                        
                     
                     
                        
                           Ενεργές επιζωοτίες
                        
                     
                     
                        
                           Νόσοι προτεραιότητας
                        
                        (π.χ.: αφρικανική πανώλη των χοίρων, υψηλής παθογονικότητας γρίπη των πτηνών)
                     
                  
                        
                           Μη τροφιμογενείς ζωονόσοι
                        
                     
                     
                        
                           Ζωονόσοι προτεραιότητας
                        
                        (π.χ.: λύσσα)
                     
                  
                        
                           Ενζωοτίες
                        
                     
                     
                        
                           Νόσοι με ενεργά προγράμματα εκρίζωσης
                        
                        (π.χ.σσσσσσσσ: φυματίωση, βρουκέλλωση)
                     
                  
                        
                           Ετοιμότητα & πρόληψη
                        
                     
                     
                         
                     
                     
                        
                           Υγεία των ζώων - σχεδιασμός έκτακτης ανάγκης
                        
                     
                  
                        
                           Καλή μεταχείριση των ζώων
                        
                     
                     
                        
                           Μεταφορές
                        
                     
                     
                         
                     
                     
                        
                           Ακατάλληλα ζώα, πλοία μεταφοράς ζώων, μη απογαλακτισμένοι μόσχοι
                        
                     
                     
                         
                     
                  
                        
                           Σημεία ελέγχου που χρησιμοποιούνται για τη διαμετακόμιση ζώων
                        
                     
                     
                         
                     
                  
                        
                           Στην κτηνοτροφική εκμετάλλευση
                        
                     
                     
                        
                           Όρνιθες ωοπαραγωγής
                        
                     
                     
                         
                     
                  
                        
                           Σφαγή
                        
                     
                     
                        
                           Μηρυκαστικά, πουλερικά
                        
                     
                     
                         
                     
                  
                        
                           Υγεία των φυτών
                        
                     
                     
                        
                           Εστίες επιβλαβών για τα φυτά οργανισμών
                        
                     
                     
                        
                           Επιβλαβείς οργανισμοί προτεραιότητας
                        
                        [για παράδειγμα: xylella fastidiosa, ιός της καστανής ρυτίδωσης των καρπών τομάτας, νηματώδης σκώληκας των κωνοφόρων, anoplophora glabripennis (ασιατικό σκαθάρι), trioza]
                     
                  
                        
                           Ετοιμότητα & πρόληψη
                        
                     
                     
                         
                     
                     
                        
                           Υγεία των φυτών - σχεδιασμός έκτακτης ανάγκης
                        
                     
                  
                        
                           Διακίνηση φυτών, φυτικών προϊόντων και άλλων αντικειμένων εντός της Ένωσης
                        
                     
                     
                         
                     
                     
                        
                           Φυτοϋγειονομικά διαβατήρια
                        
                     
                  
                        
                           ΦΠΠ & SUD
                        
                     
                     
                        
                           Φυτοπροστατευτικά προϊόντα (ΦΠΠ)
                        
                     
                     
                         
                     
                     
                        
                           Αδειοδότηση, διάθεση στην αγορά και χρήση φυτοφαρμάκων
                        
                     
                  
                        
                           κατάλοιπα φυτοφαρμάκων
                        
                     
                  
                        
                           Ορθολογική χρήση των φυτοφαρμάκων (SUD)
                        
                     
                     
                        
                           Ορθολογική χρήση των φυτοφαρμάκων
                        
                     
                  
               
            
                        Περιοχή
                     
                     
                        Τομέας προτεραιότητας
                     
                     
                        2021
                     
                     
                        2022
                     
                     
                        2023
                     
                     
                        2024
                     
                     
                        2025
                     
                  
                        
                           Ποιότητα των τροφίμων
                        
                     
                     
                        
                           Βιολογική καλλιέργεια
                        
                     
                     
                        
                           Βιολογική καλλιέργεια
                        
                     
                  
                        
                           Γεωγραφικές ενδείξεις
                        
                     
                     
                        
                           Χρήση και επισήμανση ΠΟΠ/ΠΓΕ/ΕΠΙΠ
                        
                     
                  
                        
                           Είσοδος στην Ένωση ζώων και αγαθών από τρίτες χώρες
                        
                     
                     
                        
                           Επίσημοι έλεγχοι σε ζώα και αγαθά
                        
                     
                     
                        
                           Επίσημοι έλεγχοι σε ζώα και αγαθά
                        
                     
                  
                        
                           Συνοριακός σταθμός ελέγχου
                        
                     
                     
                        
                           Συμμόρφωση των συνοριακών σταθμών ελέγχου
                        
                     
                  
                        
                           Επίσημοι φυτοϋγειονομικοί έλεγχοι
                        
                     
                     
                        
                           Επίσημοι φυτοϋγειονομικοί έλεγχοι σε φυτά, φυτικά προϊόντα & άλλα αντικείμενα
                        
                     
                     
                         
                     
                  
                        
                           Μικροβιακή αντοχή
                        
                     
                     
                        
                           Παρακολούθηση
                        
                     
                     
                         
                     
                     
                        
                           Παρακολούθηση της μικροβιακής αντοχής των ζωονοσογόνων και συμβιωτικών βακτηρίων
                        
                     
                  
                        
                           Γενικές πτυχές της αγροδιατροφικής αλυσίδας
                        
                     
                     
                        
                           Απάτη
                        
                     
                     
                        
                           Ισχύουσες ρυθμίσεις για την καταπολέμηση δόλιων ή παραπλανητικών πρακτικών
                        
                     
                     
                         
                     
                  
                        
                           Επακόλουθα μέτρα
                        
                     
                     
                        
                           Συνέχεια που δίνεται στις συστάσεις ελέγχου
                        
                     
                  
                        
                           Εξαγωγές
                        
                     
                     
                        
                           Εποπτεία της Επιτροπής όσον αφορά την εφαρμογή των απαιτήσεων πιστοποίησης για τις εξαγωγές κατά τους επίσημους ελέγχους των κρατών μελών
                        
                     
                  
               (1)  COM (2017) 339 final.